tomron87/hebrew-wikipedia-sentences-corpus huggingface dataset:
בלייק לומד על עברו של נובדי שאופיין על ידי גזענות הן אינדיאנית והן על ידי הגזע הלבן; נאמר שהוא תוצר אהבים של בני שני שבטים שונים ושכאשר היה ילד הוא נחטף על ידי חיילים אנגלים והובא לאירופה כדוגמה לאינדיאני פראי.
הוא חונך לזמן קצר ולמד על אומנותו של ויליאם בלייק, המשורר, לפני שחזר לביתו, שם הפך לנושא ללעג בקרב חבריו האינדיאנים על שקיבל חינוך ותרבות אנגליים.
בזמן זה קיבל את שמו, נובדי (אף אחד), שפירושו המילולי הוא "זה המדבר הרבה ואומר כלום".
נובדי משאיר את בלייק לבד ביער כשהוא מחליט שעל בלייק לעבור מסע חיזיון.
במסעו, הורג בלייק שני מארשלים אמריקאים, חווה חזיונות של רוחות הטבע ומבכה את מותו של עופר צעיר שנהרג בטעות על ידי רודפיו.
הוא צובע את פניו עם דמו של העופר וחובר שוב לנובדי במסעו.
בינתיים, החבר האימתני ביותר מחבורת הרודפים, קול וילסון, הרג את חבריו (וגם אכל את אחד מהם) והמשיך במרדף לבדו.
בעמדת מסחר, מסיונר גזעני מזהה את בלייק ומנסה להורגו אך נהרג בעצמו על ידי בלייק.
מאוחר יותר נורה שוב בלייק ומצבו הולך ומחמיר.
נובדי לוקח אותו על הנהר לכפר של שבט המקהא שאותם הוא משכנע לתת להם סירת קנו למטרת קבורתו של בלייק.
כשהוא הוזה, עושה בלייק את דרכו בכפר לפני שמתמוטט כתוצאה מפצעיו.
הוא מתעורר בסירת הקנו על חוף הים כשהוא לבוש בבגדי לוויה אינדיאנים.
נובדי נפרד מבלייק לשלום ודוחף את סירת הקנו לעבר הים.
כשהוא צף הרחק מהחוף, בלייק רואה את קול מתגנב מאחורי נובדי אך הוא חלש מידי מכדי לצעוק ולהזהיר אותו וצופה איך השניים יורים והורגים אחד את השני.
במבט אחרון על השמיים, בלייק מת כאשר סירת הקנו שבה הוא נמצא נסחפת לעבר הים.
נובדי (אף אחד) האינדיאני (גארי פארמר)
ג'וני "הילד" פיקט (יוג'ין בירד)
סלבטור "סאלי" ג'נקו (איגי פופ)
ביג ג'ורג' דרקוליוס (בילי בוב תורנטון)
ניל יאנג הקליט את הפסקול, ברובו על גיטרה החשמלית שלו, כשצפה בסרט לבד באולפן ההקלטות שלו.
הפסקול כולל שמונה קטעים אינסטרומנטליים שנכתבו על ידי יאנג.
איש מצליח הוא סידור תפילה נפוץ, בהוצאת מכון הרב מצליח שעל יד ישיבת כסא רחמים, בעריכת הרב אדיר עמרוצי ע"פ שיטתו ונוסחאותיו של הרב מאיר מאזוז, אביו הרב מצליח מאזוז, ושיטתו בדקדוק של אחד מזקני רבני ג'רבא, הרב שאול הכהן בספרו לחם הביכורים.
הסידור הוא בנוסח עדות המזרח על פי מסורתם של יהודי צפון אפריקה.
הסידור מתאפיין בטיפוגרפיה פשוטה, הכוללת שימוש בגופן "פרנק-ריהל" באותיות מוגדלות, סימון הבדלים בין שוא נע לשוא נח, בין קמץ קטן לקמץ רחב, הבחנה בין דגש קל לדגש חזק, כוונת שמות ה' ועוד.
בסוף הסידור מופיע קונטרס "לאוקמי גרסה" מאת הרב מאזוז, ובו רשימה של הכרעות הנוסח לפי שיטתם.
בנוסף לסידור הרגיל, יצאו מחזורי תפילה לחגים, ותיקון קוראים.
שינוי הדקדוק בתפילה על פי לשון המקרא – בנוסח עדות המזרח, הסיומת הדקדוקית ללשון נוכח מנוקדת לרוב - ָךְ, על פי לשון חז"ל.
לשיטת הרב מאזוז, צורה זו אינה מתאימה לנוסח התפילה המבוסס ברובו על נוסח המקרא, ולכן בסידור זה שונתה הסיומת לנוכח ל-ךָ, בהתאם ללשון המקרא (מלבד המילים בָּךְ, עִמָּךְ, לָךְ, ואִתָּךְ שגם בתנ"ך מופיעות עם שווא בצורת הפסק).
שינוי דומה עשה בסידורי נוסח אשכנז, כמה מאות שנים קודם לכן, ר' שבתי סופר.
הפיוט ידיד נפש מובא על פי כתב יד המחבר, ר' אלעזר אזכרי.
ב"עלינו לשבח", נכתב "ולא גורלנו ככל המונם" במקום "וגורלנו".
בברכת בורא פרי הגפן נכתב בסידור "בָּרוּךְ אַתָּה יְהֹוָה אֱלֹהֵינוּ מֶלֶךְ הָעוֹלָם בּוֹרֵא פְּרִי הַגָּפֶן" כמו מנהג נוסח אשכנז, בשונה משאר קהילות נוסח עדות המזרח שאומרים "בורא פרי הַגֶּפֶן"
מטרת הסידור ביציאתו הייתה ליצור סידור שתואם את שיטת חלק גדול מהראשונים (כדוגמת הבית יוסף), והתקבל בברכה על ידי רבנים חשובים כמו הרב עובדיה יוסף, הרב דב איסר הכהן קוק, הרב שלמה משה עמאר, הרב יצחק ברדא (על אף שרק הרב ברדא תמך בשיטתו).
מלבד זאת, הוא גם עורר ביקורת רבה מצד רבנים אחרים שנקטו כשיטת החיד"א שאין לשנות את הנוסחאות המקובלות בתפילה.
ישמעאל לארי "איש" סמית' הוא כדורסלן אמריקאי, המשחק בעמדת הרכז.
סמית' נולד בעיר שארלוט שבקרוליינה הצפונית, ולמד באוניברסיטת וייק פורסט שבווינסטון סיילם הסמוכה בין השנים 2006–2010. בתקופתו כשחקן קבוצת הכדורסל של האוניברסיטה שיתף פעולה עם שחקני ה-NBA לעתיד ג'ף טיג, אל-פארוק אמינו וג'יימס ג'ונסון, ורשם ממוצעים של 9.2 נקודות ו-5.1 אסיסטים למשחק.
בעונתו האחרונה, 2010, קלע 13.2 נקודות למשחק והעפיל עם וייק פורסט לשלב "32 הגדולות" של טורניר אליפות המכללות.
612 האסיסטים שמסר לאורך קריירת המכללות מציבה אותו במקום השני בתולדות אוניברסיטת וייק פורסט, אחרי מאגסי בוגס.
ב-23 באוגוסט 2010, לאחר שלא נבחר בדראפט ה-NBA 2010, חתם סמית' על חוזה ביוסטון רוקטס.
כשחקן הרוקטס קלע 2.6 נקודות בממוצע למשחק, ונשלח מספר פעמים לקבוצת הבת שלהם מליגת הפיתוח, ריו גראנדה ואלי וייפרס.
בפברואר 2011 הועבר בטרייד לממפיס גריזליס, יחד עם שיין באטייה, בתמורה להאשים ת'אביט ודמארה קארול.
ב-15 משחקיו במדי הגריזליס קלע 1.8 נקודות למשחק בטרם שוחרר מהקבוצה.
לקראת עונת חתם על חוזה בגולדן סטייט ווריורס, ולאחר 6 משחקים שוחרר מהקבוצה.
בפברואר 2012 חתם באורלנדו מג'יק, וכשנה לאחר מכן הועבר בטרייד למילווקי באקס, לצד ג'יי.
רדיק וגוסטבו איון, בתמורה לטוביאס האריס, בנו אודריך ודורון לאמב.
בסיום עונת נשלח בטרייד לפיניקס סאנס, לצד סלאבה קראבצוב, בתמורה לקארון באטלר.
סמית' שיחק בפיניקס לאורך עונה שלמה (), לראשונה בקריירה, וקלע 3.7 נקודות בממוצע למשחק כמחליפם מהספסל של הרכזים אריק בלדסו וגוראן דרגיץ'.
בנובמבר 2014 חתם סמית' על חוזה באוקלהומה סיטי ת'אנדר, וקלע עבורה 1.2 נקודות בכ-5.2 דקות למשחק בלבד.
הפריצה של סמית' כשחקן רוטציה קבוע ב-NBA הייתה בפילדלפיה 76', בה חתם בפברואר 2015. במשחקו הרביעי בפילדלפיה קבע שיאי קריירה בנקודות (19) ובאסיסטים (9), וב-25 משחקיו בקבוצה עד סיום עונת קלע 12.0 נקודות ומסר 6.1 אסיסטים בממוצע למשחק.
לקראת עונת חתם על חוזה בניו אורלינס פליקנס.
לאחר 27 משחקים, בהם קלע 8.9 נקודות למשחק, נשלח בטרייד בחזרה לפילדלפיה 76', בתמורה לשתי בחירות דראפט עתידיות.
בכל 50 משחקיו כשחקן פילדלפיה באותה עונה פתח סמית' בחמישייה, ורשם שיאי קריירה של 14.7 נקודות, 4.3 ריבאונדים, 7.0 אסיסטים ו-1.3 חטיפות בממוצע למשחק.
ב-9 בינואר 2016 קלע שיא קריירה של 28 נקודות במשחק מול טורונטו ראפטורס, ותשעה ימים לאחר מכן מסר שיא קריירה של 16 אסיסטים במשחק מול ניו יורק ניקס.
על אף יכולתו הגבוהה של סמית' סיימה פילדלפיה את העונה עם מאזן הניצחונות הגרוע ביותר ב-NBA, 10–72 (12.2%).
לקראת עונת חתם סמית' על חוזה ל-3 עונות בדטרויט פיסטונס, עבור כ-18 מיליון דולר.
ביולי 2019 חתם סמית' על חוזה בוושינגטון ויזארדס.
באוגוסט 2021 חתם סמית' על חוזה לעונה אחת בשארלוט הורנטס.
ב-10 בפברואר 2022 עבר סמית' ביחד עם ורנון קארי בטרייד לוושינגטון ויזארדס בעוד שמונטרז הארל עשה את המעבר ההפוך להורנטס.
ב-29 ביוני 2022 עבר סמית' ביחד עם קנטביוס קולדוול-פופ בטרייד לדנוור נאגטס בעוד שמונטיי מוריס ווויל ברטון עשו את המעבר ההפוך לוויזארדס
איש ללא חשיבות הוא סרט דרמה קומי בריטי משנת 1994 בבימויו של סורי קרישנאמה ובכיכובו של אלברט פיני.
אלפרד (אלפי) ביירן הוא רווק ידידותי בגיל העמידה, הומוסקסואל חבוי, חובב תיאטרון, שירה ואמנות, העובד ככרטיסן באוטובוס בדבלין בירת אירלנד ב-1963. אחותו מנסה לשדך לו נשים שונות, אך תשוקתו האמיתית היא מחזותיו של אוסקר ויילד, שאת אחד מהם, "סלומה", הוא מנסה להעלות בתיאטרון חובבים, ומתכנן לערוך את ההצגה בכנסייה המקומית.
הוא מנסה לגייס להצגה את רובי, נהג קו האוטובוס הצעיר, בו הוא מאוהב בסתר, ואת אדל - צעירה יפה, שזה עתה עברה מן הכפר אל העיר הגדולה.
משיכתו אל האמנות, אשר זוכה לזלזול מצד סביבתו השמרנית, וזהותו המינית, שנותרה חבויה שנים רבות, מביאים לתפנית אשר מאיימת על שגרת חייו.
אלברט פיני - אלפרד ביירן
ברנדה פריקר - לילי ביירן (אחותו של אלפרד)
מייקל גמבון - אייבור ג'יי קרני
טרה פיצג'רלד - אדל רייס
רופוס סוול - רובי פיי
פטריק מאלאהייד - המפקח קרסון
מבקר הקולנוע האמריקאי, רוג'ר איברט, כתב : "אלפי משוחק על ידי אלברט פיני בעוד אחת מאותן הופעות שבהן פיני נכנס לדמות בנוחות כמו לנעל בית ישנה.
אכן, רק הקלות והביטחון של פיני, הופכות את אלפי לאמין ביותר, שכן סיפורו של הסרט הוא מושלם יותר מהמציאות." הוא משבח את התסריט של בארי דוולין השזור באמירות שנונות ומבריקות, אך גורס כי הבמאי לא התייחס מספיק ברצינות לעלילה ולדמויות ולהוציא סצנה אחת, נמנע לגעת בקצוות המחוספסים של נושא הסרט.
דייוויד ארמסטרונג, מבקר הקולנוע של הסן פרנסיסקו אקזמינר, מציין כי בסרטו הארוך הראשון, בוחר הבמאי קרישנאמה לתת לסרט ממד עצוב ומלנכולי.
לדעתו, "התפנית הפתאומית שבעלילה בסיום הסרט נראית יותר כמו משאלת לב מאשר כדרמה משכנעת.
אבל גם אם העלילה הופכת למופרכת, עדיין אפשר להתענג על הביצועים העשירים במשחקו של אלברט פיני.
איש זקן מאוד עם כנפיים עצומות (בספרדית: Un señor muy viejo con unas alas enormes) הוא סיפור קצר, שנכתב על ידי הסופר הקולומביאני גבריאל גרסיה מארקס.
הסיפור פורסם לראשונה בספרדית בשנת 1968 במגזין ספרות קובני בשם "casa de las Américas".
בעברית ראה אור הסיפור המתורגם שנים רבות אחר כך בספר "הסיפור העצוב שלא ייאמן על ארנדירה התמה וסבתה האכזרית" (הוצאת שוקן, 1986).
הסיפור מדבר על קשיש אנונימי בעל כנפיים שמופיעה בחצר משפחה בלילה סוער.
לאחר מכן מתאר הסיפור את תגובות המשפחה, העיירה והמבקרים מבחוץ.
הסיפור נכתב בז'אנר הריאליזם הקסום.
הסיפור מתחיל לאחר שלושה ימים שבהם ירד גשם בעיירה.
פלאיו ואליסנדה, בני זוג והדמויות מרכזיות בסיפור, הם הורים לתינוק, שחולה וסובל מחום גבוה.
בני הזוג סבורים שהסיבה לכך שהתינוק חולה היא צחנה נוראית שנגרמה בשל סרטנים שחדרו לביתם.
פלאיו הולך להשליך את הסרטנים בים, ובשובו הוא רואה בחצר האחורית של הבית קשיש עם כנפיים, שוכב עם פניו כלפי מטה בבוץ.
פלאיו המבוהל קורא לאשתו שתעזור לו לעמוד על טיבו של האיש.
אחרי בהייה ממושכת באיש הזקן, פלאיו ואליסנדה מתעשתים ומנסים לדבר אליו.
האיש משיב בשפה לא ברורה.
הם מחליטים שהוא ניצול מספינה טרופה, אבל השכנה שלהם שידועה ביכולותיה המיסטיות מסבירה להם שהאיש הזה הוא מלאך.
למחרת, העיירה כולה יודעת על האיש עם הכנפיים שנאמר עליו שהוא מלאך.
פלאיו מחליט לקשור את האיש ולהחזיק אותו בתוך לול התרנגולות.
לאחר שהגשם פסק, התינוק מרגיש טוב יותר ומסוגל לאכול.
פלאיו ואליסנדה רוצים לשלוח את האיש הזקן לים עם אוכל ומים לשלושה ימים ולהניח לטבע לעשות את שלו.
כשהם הולכים לחצר האחורית, הם רואים קהל מאנשי העיירה שנאסף סביב הלול על מנת לראות את המלאך.
הם מציקים לו ומתנהגים אליו כאילו אינו אדם אלא חיית קרקס.
האב גונזאגה, הכומר, מגיע לבית, מופתע מהחדשות על הופעת מלאך בעיירה.
הצופים אומרים על המלאך דברים כמו: "הוא צריך להיות מנהיג העולם" או "הוא צריך להיות מנהיג צבאי כדי לנצח את כל המלחמות".
כדי לקבוע האם האיש הוא מלאך או לא, האב גונזאגה מדבר אליו בלטינית.
כיוון שהאיש עם הכנפיים לא מזהה את שפתו הלטינית, ונראה יותר מדי אנושי, הכומר החליט שהאיש לא יכול להיות מלאך.
אבל לאנשים שצופים בזקן המכונף לא היה אכפת מהכרעת הכומר.
השמועה על הגעת איש עם כנפיים לעיירה מתפשטת עוד.
אנשים מכל הסביבה מגיעים לבית של פלאיו ואליסנדה כדי לראות את המלאך.
בשלב מסוים בני הזוג בונים גדר ומתחילים לגבות מהמבקרים תשלום בעבור כניסה.
לצד זאת, האיש לא מספק לצופים בידור.
הוא רק מנסה להתמקם בנוחות.
הקהל מנסה להוציא מהזקן המלאך תגובה כלשהי.
הם דוחפים אותו עם ברזל מלובן.
המלאך מגיב על ידי נפנוף בכנפיו והוצאת צליל של יללה בשפתו המוזרה.
מאוחר יותר, קרנבל אטרקציות מגיע לעיירה ומביא עימו נערה ששינתה צורה לעכביש, עונש שהוטל עליה כשהתגנבה מבית הוריה לכמה שעות.
אנשי העיירה מאבדים עניין במלאך.
למרות זאת, פלאיו ואליסנדה יכולים עכשיו לבנות אחוזה מהכסף שהרוויחו כשגבו תשלום עבור הכניסה.
התינוק שלהם גדל והופך לילד, והם מורים לו שלא ללכת לעולם ללול התרנגולות.
למרות האיסור הילד מבקר שם.
לאחר ביקורו, הוא וגם האיש הזקן נעשים חולים באבעבועות רוח.
כשהילד מתבגר ומגיע לגיל בית הספר, הלול נהרס, והאיש הזקן מופיע בבית של פלאיו ואליסנדה.
הוא עובר לשבת מתחת לסככה מחוץ לבית, ונעשה חולה.
למרות זאת הוא שורד את החורף ומתחזק.
יום אחד, אליסנדה מכינה ארוחת צהריים ורואה מחלון הבית את המלאך מנסה לעוף.
הניסיונות הראשונים שלו מגושמים, אבל אחרי זמן מה, הוא מצליח לצבור תאוצה ולעוף הרחק מהבית של פלאיו ואליסנדה.
פלאיו - אביו של הילד ובעלה של אליסנדה.
הוא זה שמוצא את האיש הזקן בחצרו האחורת.
אליסנדה - אמו של הילד ואשתו של פלאיו.
היא זאת שחושבת על הרעיון לגבות כסף בשביל לראות את האיש הזקן.
האיש הזקן - מופיע פתאום בחצר האחורית של פלאיו.
המשפחה לא יודעת להגדיר מה הוא, ולכן האיש חי בלול שלהם.
הוא מאוד מלוכלך, והוא מדבר בשפה זרה שאף אחד לא מצליח להבין.
בהתחלה כשאנשים באו לראות אותו הוא מבולבל ממה שקורה.
ככל שיותר אנשים באו הוא הפך למפורסם מאוד.
כאשר האנשים שורפים אותו עם ברזל מלובן, הוא מפרפר מכאב.
בסוף הסיפור, הנוצות שלו גדלות בחזרה והוא עף הרחק משם.
האב גונזאגה - האב גונזאגה הוא הכומר המקומי, והוא בעל הסמכות בעיירה.
עבודתו הקודמת היא חטיבת עצים, והוא מתואר כאדם חסון וחזק.
הוא סבור שהאיש הזקן הוא מתחזה משום שהוא לא יודע לטינית שהיא שפת האלוהים.
לאחר מכן הוא מודיע לכנסייה על כך ומחכה להחלטה מסמכות יותר גבוהה.
השכנה - השכנה של פלאיו ואליסנדה, נאמר עליה שהיא יודעת הכל לגבי החיים והמוות.
היא סבורה שהאיש הזקן הוא מלאך שנפל מהשמיים ובא לקחת את בנו של פלאיו.
אף על פי שעצתה להכות את הזקן לא מתקבלת, היא עדיין מנסה לעזור לשכניה.
אשת העכביש - אשת העכביש בסיפור לוקחת את עניין הקהל מהאיש הזקן.
בהיותה ילדה, חמקה לילה אחד מבית הוריה על מנת להשתתף בנשף ריקודים.
היא נתפשה ונענשה בכך שהפכה ליצור עם ראש אישה וגוף של עכביש טרנטולה.
היא גורמת לאנשים לשכוח מהאיש הזקן ולהתמקד בה.
אחת הסיבות לכך היא שבניגוד לאיש הזקן שלא מדבר ולא זז הרבה היא תמיד פתוחה לספר את הסיפור שלה.
היא מקור אטרקציה לאנשים מפני שניתן להזדהות איתה בזכות המאבק והקשיים שפקדו אותה בחייה, לעומת האיש הזקן, הקר והזר.
התינוק - התינוק של פלאיו ואליסנדה חולה בתחילת הסיפור.
השכנה מספרת למשפחה שהאיש הזקן בא לקחת אותו.
קיים חיבור מסוים בין האיש הזקן לתינוק - הם חולים באותו הזמן והם משחקים ביחד.
ניתן לזהות מספר מוטיבים מרכזיים מאחורי הסיפור הקצר.
יש מוטיב של פירוש משמעותן של דמויות סמכותיות, כפי שניתן לראות עם הדמויות של האב גונזאגה והשכנה.
קיים גם מוטיב של המעמד האנושי, כפי שניתן לראות עם האיש הזקן ואיך שהוא לא נתפס כמלאכי בגלל מאפייניו הארציים.
המעמד האנושי חשוב גם בסיפור אשת העכביש על כן שסיפורה מושך תיירים משום שהם יכולים לרחם עליה.
מוטיב נוסף שניתן לזהות הוא ההקבלות בין הילד והמלאך, שעל כן נראה ששניהם מחוברים בדרך כלשהי.
המוטיב של הכנפיים והסמליות שלהן גם כן מופיע בסיפור: החשיבות של הכנפיים לאפיונו של האיש הזקן והשימוש הנרחב של גארסיה-מרקס במוטיב הכנפיים יכולים להיות מפורשים כמעשה של תוסף ההיגיון.
הכנפיים מפרידות את האיש הזקן משאר אנשי העיירה, וגם כאשר הרופא בודק את הכנפיים הוא מוצא שהן טבעיות אך שונות מהאנטומיה הרגילה.
ישנו גם מוטיב סמוי של אתגור דברים הנחשבים לקדושים.
ריאליזם קסום משמש תפקיד מרכזי בסיפור הקצר.
המספר הוא מספר כל יודע בגוף שלישי, דבר המשמש להגברת מוטיב הריאליזם הקסום בסיפור.
נקודת המבט הזאת נותנת לקורא הבנה מלאה של העולם בו מתרחש הסיפור - עולם דומה מאוד לשלנו אך נפרד, יש מי שיאמר מציאות מקבילה שעל כן האיש הזקן מתרסק בעיירה בתחילת הסיפור.
רוב התגובות לסיפור מתייחסות לשימוש של מרקס בסוגת הריאליזם הקסום.
בכתבה ל-"כתב העת על המופלא באומנויות" (Journal of the Fantastic in the Arts) גריר ווטסון הצביע על כך שבסיפור אין דברים רבים הנחשבים קסומים, אלא דברים כמו כנפיו של האיש הזקן מתקבלים כעובדה ידועה.
האקדמאי ג'ון גודווין טען שהסיפור הוא ביקורת על "לה ויולנסיה" (מלחמת אזרחים בקולומביה שהתרחשה בין השנים 1948-1958) שכן הסיפור הקצר פורסם באותו הזמן בו המלחמה התרחשה.
המבקרת ורה קוצינסקי לעומת זאת הגיבה על הסיפור ועל השימוש שלו ברעיון המעוף, והשוותה אותו לאגדה האפרו-אמריקנית של מעוף.
איש מכירות (או מוכרן) הוא אדם העוסק במכירה של מוצרים או שירותים ללקוחות וללקוחות פוטנציאליים.
מקצוע זה נהיה חיוני ככל שהתפתחה כלכלת השוק הן במישור הארצי והן בזה הגלובלי.
סימנים להופעתו של מקצוע זה ניתן למצוא כבר בשלהי ימי הביניים, כאשר נציגי חברות יבוא ויצוא, כמו גם יצרני מזון וחומרי גלם, פעלו בנמלים שהתנהלה בהם פעילות מסחרית משמעותית.
עם התפשטות מוצרי המכונות פרי המהפכה התעשייתית של המאה ה-19, הפך מקצוע זה לחיוני לטובת שיווקם של מוצרים.
בתקופות ובמקומות מסוימים מקצוע זה היווה תנאי הכרחי, ועד המצאת שיטות שיווק ממוכנות (באמצעות העיתונות, הדואר, שירותי שליחים וכדומה), לתנאי שאין בלתו.
יהודים, בדומה ל'עמי תיווך' אחרים, תפסו מקום נכבד במקצוע זה, כהמשך למיקומם בכלכלת שלהי ימי הביניים ותחילת העת החדשה.
עם הגירתם מערבה לארצות מפותחות כלכלית, בראשן ארצות הברית, בלטו יהודים במקצוע זה.
בהתאם לסוג המוצר או השירות, המכירה נעשית לעיתים במקום עבודתו של איש המכירות, ולעיתים במקום עבודתו של הלקוח.
איש מכירות שתפקידו למכור דירות בבניין חדש מבצע את עבודתו בבניין או בסמוך לו, כדי שיוכל להראות את האתר ללקוחות פוטנציאליים.
מוכרן בחנות מוכר את מוצרי החנות לקונים המגיעים אליה.
סוכן נוסע הוא איש מכירות העובר בין לקוחות פוטנציאליים ברחבי אזור פעולתו, ומציע להם את סחורתו.
מכירה נעשית במפגש פנים אל פנים בין איש המכירות ללקוח, או בקשר לא ישיר, כגון מכירה באמצעות טלפון או דואר אלקטרוני.
שיטת מכירה נוספת, המוכתבת על ידי הלקוח, היא מענה למכרז, שלפיו מחליט הלקוח על הספק הזוכה מבין כל הספקים שענו למכרז.
מרכיב מרכזי בעבודתו של איש המכירות הוא שכנוע הלקוח הפוטנציאלי להסכים למכירה המוצעת לו.
כאשר מדובר במכירה של מוצר מורכב מתלווה אל איש המכירות מומחה טכני, המוסיף מידע טכני על המידע השיווקי.
תהליך המכירה כולל לעיתים הדגמה של המוצר הנמכר (למשל נסיעת מבחן בתהליך המכירה של מכונית).
איש מכירות הוא בדרך כלל עובד של הארגון שאת סחורתו הוא מוכר, אך ישנם גם אנשי מכירות הפועלים בנפרד מהארגון שאת סחורתו הם מוכרים.
סוכן ביטוח הוא למעשה איש מכירות של חברות הביטוח שהוא מייצג.
מתווך נדל"ן הוא למעשה איש מכירות המייצג את בעלי הדירות העומדות למכירה.
כתמריץ להגברת המכירות שכרו של איש מכירות שכיר מכיל בדרך כלל מרכיב של עמלות המחושב בהתאם למכירותיו.
התמורה לאנשי מכירות עצמאיים היא בדרך כלל בשיעור מסוים ממכירותיהם.
את פעילותו של איש המכירות מקדימה ומלווה פעילות שיווק, שמטרתה להביא את המוצר הנמכר לידיעתם של הלקוחות הפוטנציאליים, למשל באמצעות פרסומת.
לידים מספקים לאיש המכירות פרטים של לקוחות פוטנציאליים, לשם יצירת קשר אתם.
הכשרת אנשי מכירות נעשית בקורסים המוצעים על ידי גופים להכשרה מקצועית, שאליהם נלווית הכשרה תוך כדי עבודה.
איש זאב בלילה הוא ספיישל טלוויזיה אמריקאי בבימויו של מייקל ג'אקינו ונכתב על ידי הת'ר קווין ופיטר קמרון, אשר הופק עבור שירות הסטרימינג דיסני+.
הספיישל מבוסס על דמות באותו השם של מארוול קומיקס.
הוא נועד להיות "פרזנטציה מיוחדת" - הספיישל הראשון ביקום הקולנועי של מארוול (MCU), וחולק המשכיות עם שאר סרטי הזיכיון.
הספיישל הופק על ידי אולפני מארוול, ועוקב אחר קבוצה סודית של ציידי מפלצות אשר מתחרים על אבן כוח עוצמתית ומתמודדים עם מפלצות מסוכנות.
גאל גרסיה ברנאל מככב בספיישל בתור ג'ק ראסל / איש זאב בלילה, לצידן של לורה דונלי והרייט סנסום האריס.
הפיתוח של הספיישל החל באוגוסט 2021, כשברנאל לוהק לתפקיד הראשי בנובמבר.
ג'אקינו הצטרף לפרויקט במרץ 2022, לפני תחילת הצילומים שנערכו מאוחר יותר באותו חודש באטלנטה, ג'ורג'יה, והסתיימו בסוף אפריל.
הספיישל הוכרז רשמית בספטמבר 2022, כשג'אקינו שימש גם בתור מלחין הפסקול.
איש זאב בלילה יצא בדיסני+ ב-7 באוקטובר 2022, כחלק מהשלב הרביעי ביקום הקולנועי של מארוול.
לאחר מותו של יוליסס בלדסטון, חמישה ציידי מפלצות מנוסים, כולל ג'ק ראסל, מזומנים על ידי אלמנתו של יוליסס, וורוסה, לאחוזת בלדסטון, שם הם מקבלים הוראה להשתתף בציד תחרותי כדי לקבוע את המנהיג החדש שלהם, מי יחזיק את הכוח העוצמתי של אבן דם.
בתו המנוכרת של יוליסס, אלזה, מגיעה גם היא להתחרות על האבן הדם, למרות שוורוסה הזהירה אותה מלעשות זאת.
הציד מתחיל במבוך גדול בשטח האחוזה, עם מפלצת שנלכדה שהושתלה בה אבן הדם כטרף לציידים.
בעקבות מפגש עם אלזה, ראסל מוצא את המפלצת, "טד", חבר שראסל חיפש והתכוון לחלץ, בזמן שאלזה נלחמת והורגת את אחד הציידים האחרים.
ראסל עוזב את טד כדי לבצע את תוכנית הבריחה שלו, ומתאחד עם אלזה בזמן שהיא מסתתרת במאוזוליאום.
השניים מסכימים לעבוד יחד כדי לשחרר את טד ולהשיג את אבן הדם.
טד הורג עוד אחד מהציידים, וראסל הורס את הקיר החיצוני של המבוך כדי שיוכלו לברוח.
טד בורח ליער לאחר שאלזה מסירה ממנו את אבן הדם.
עם זאת, אבן הדם מגיבה באלימות למגע של ראסל, מה שמצביע על כך שהוא גם מפלצת, כאשר וורוסה והציידים האחרים מגיעים.
וורוסה לוכדת את ראסל ואלזה בכלוב, ומשתמשת באבן הדם כדי להפעיל את השינוי של ראסל לצורת איש הזאב שלו.
במקום להרוג את אלזה כפי שוורוסה התכוונה, איש הזאב שובר את הכלוב ושוחט את השומרים של וורוסה, אבל וורוסה מכניעה אותו באמצעות אבן הדם.
אלזה גם בורחת, הורגת את שני הציידים הנותרים, ועוצרת את וורוסה מלהרוג את איש הזאב.
איש הזאב תוקף את אלזה, אך משאיר אותה בחיים כשהוא מזהה אותה, ועוזב את האחוזה.
וורוסה זועמת מנסה להרוג את אלזה, אך נשרפת על ידי טד, אשר עוזב אחר כך למצוא את ראסל בזמן שאלזה לוקחת את השליטה על האחוזה ועל אבן הדם.
למחרת, ראסל מתעורר ביער בצורתו האנושית כשטד שומר עליו, ושמח לגלות שאלזה בטוחה.
גאל גרסיה ברנאל - ג'ק ראסל/איש זאב בלילה, צייד מפלצות שסובל מקללה שהופכת אותו לאיש זאב.
בהתחלה לקח לברנאל ארבע שעות להיכנס לתחפושת ולאיפור של איש הזאב, אבל עד סוף הצילומים התהליך הפך לדי מהיר.
לורה דונלי - אלזה בלודסטון, בתו המנודה של יוליסס בלודסטון אשר סולדת ממסורת ציד המפלצות של משפחתה.
הרייט סנסום האריס - וורוסה: אלמנתו של יוליסס ואימה החורגת של אלזה אשר מנהיגה קבוצה סודית של ציידי מפלצות.
ציידי מפלצות נוספים כוללים את יוג'ין בונדורנט בתפקיד ערזאל, אל המאכר בתפקיד בילי סוואן, יוזני בונדורנט בתור לינדה, קירק ר.
טאצ'ר בתור ג'ובן, לאונרדו נאם בתור סיימון, ג'ייקוב מאיה בתור ג'ייק גומז, ודניאל ג'יי ווטס לוהק לתפקיד לא ידוע.
בנוסף מופיעים יוליסס בלודסטון, צייד מפלצות המת שהפך את גופתו לרובוט מונפש, מדובב על ידי ריצ'רד דיקסון.
וקארי ג'ונס בתפקיד יצור אדם (Man-Thing), מפלצת ביצות.
עד חודש מאי 2001, אולפני Dimension Films תכננו להפיץ סרט המבוסס על דמותו של "איש זאב בלילה", עם סיפור שפותח על ידי אבי ארד, קווין פייגי ואבי ארד מאולפני מארוול.
הסרט היה אמור להיות מופק בשיתוף עם אולפני Crystal Sky Pictures, ועד יוני 2002 הנס רודיונוף היה אחראי על כתיבת התסריט מטיוטות ראשונות של ג'ון פאסאנו שיועד להיות הבמאי.
בפברואר 2003, רוברט נלסון ג'ייקובס נתמנה לכתוב את התסריט על ידי Crystal Sky Pictures, כאשר אבי ארד מאולפני מארוול משמש כמפיק יחד עם סטיבן פול ופטריק איוואלד מ-Crystal Sky Pictures ובראד וטסון וניק פיליפס מ-Dimension Films.
במרץ 2004, הפרויקט פורסם ב-American Film Market לקראת הפצה אפשרית, ועד חודש נובמבר של אותה שנה, Crystal Sky Pictures נערכה לקיים את צילומי הסרט בבריטניה למשך חצי השנה הקרובה.
שנה לאחר מכן בנובמבר 2005, Crystal Sky Pictures תכננה להכריז על במאי וצוות שחקנים לקראת התחלת הצילומים ב-2006, אך זה לא התממש.
בפברואר 2019, קווין סמית' רצה לכלול את "איש זאב בלילה" בסדרת אנימציה על הווארד הברווז שהוא כתב והפיק בשיתוף חטיבת הטלוויזיה של מארוול (שבהמשך גם בוטלה), אך נענה בשלילה לאחר שהתבשר כי לאולפני מארוול כבר קיימות תוכניות להציג את הדמות ביקום הקולנועי של מארוול (MCU).
בתחילת אוגוסט 2021, דו"ח של האתר Production Weekly חשף כי בין פרויקטים עתידיים שנמצאים בפיתוח קיים אחד על השם "Werewolf By Night".
לקראת סוף אותו החודש, נחשף כי אולפני מארוול מפתחים ספיישל טלוויזיוני בנושא ליל כל הקדושים עבור שירות הסטרימינג דיסני+, שעל פי הדיווחים יתמקד בדמותו של "איש זאב בלילה", אם כי לא ברור איזו גרסה של הדמות תוצג - ג'ק ראסל או ג'ייק גומז.
מאז דצמבר 2021, שמועה הצביעה כי מייקל ג'אקינו, שהלחין בעבר את הפסקול של מספר סרטי MCU, מקושר לביים פרויקט בהפקת אולפני מארוול.
במרץ 2022 הוכרז כי ג'אקינו נשכר לביים את הספיישל (שעד לאותו זמן ניחן בשם "ספיישל ליל כל הקדושים" בלבד) שיעמוד על שעה אחת.
הניסיון של ג'אקינו בבימוי כולל סרט קצר בשם "Monster Challenge" משנת 2018, ופרק בסדרת האנימציה מסע בין כוכבים: מסעות קצרים.
למרות שהפרויקט זכה לשם "איש זאב בלילה" על ידי כמה מקורות, ה-Hollywood Reporter ציין שהוא יכול להיקרא אחרת.
ג'אקינו אישר ביוני 2022 שהוא יביים את הספיישל, ותיאר את החוויה כמהנה אך "מאתגרת".
בכנס D23 של אולפני דיסני שנערך ב-10 בספטמבר 2022, הספיישל הוכרז רשמית תחת הכותר "איש זאב בלילה", ותויג כ"פרזנטציה מיוחדת" הראשונה במינה מטעם אולפני מארוול.
קווין פייגי, סטיבן ברוסארד, לואיס דספוסיטו, ויקטוריה אלונסו ובראד וינדרבאום משמשים כמפיקים בפועל.
בריאיון ל-Screen Rant מספטמבר 2022, סיפר ג'אקינו כי קווין פייגי הופתע לשמוע את רצונו לעשות פרויקט על "איש זאב בלילה", כשזה שאל אותו על איזה נכס של מארוול הוא מעוניין לעבוד, אך התלהב לאחר ששמע ממנו על רעיונות פוטנציאליים.
ג'אקינו התייחס לספיישל כמו פרק של אזור הדמדומים, ש"יציג לילה אחד בחייהם של [ג'ק ראסל ואלזה בלודסטון], ויראה מה קורה".
זה אפשר להם להימנע מהצורך לסקר סיפור מקור יותר ממה שצריך, או להכין את הקרקע למה שיקרא לאחר אירועי הספיישל.
חיפוש אחר שחקן ממוצא לטיני בשנות ה-30 לחייו כדי לגלם את התפקיד הראשי בספיישל היה בעיצומו בסוף אוגוסט 2021, כאשר גאל גרסיה ברנאל לוהק לתפקיד בנובמבר.
בינואר 2022, לאורה דונלי לוהקה לתפקיד לא ידוע, שבהמשך נחשף כאלזה בלודסטון.
הצילומים היו צפויים להתחיל בסוף מרץ 2022 באולפני Trilith באטלנטה, ג'ורג'יה, תחת שם העבודה Buzzcut, ולהתחיל ב-29 במרץ.
זואי ווייט משמשת כצלמת קולנוע.
הצילומים היו אמורים להתחיל בפברואר ולהימשך חודש עד מרץ 2022. הצילומים הסתיימו בסוף אפריל 2022.
הספיישל יצא בדיסני+ ב-7 באוקטובר 2022. הוא לוקח חלק בשלב הרביעי של היקום הקולנועי של מארוול.
הקרנה מיוחדת התרחשה ב-Fantastic Fest באוסטין, טקסס ב-25 בספטמבר 2022, ובבית הקברות של Hollywood Forever ב-6 באוקטובר, כחלק מאירוע בנושא ליל כל הקדושים של דיסני בשם "Hallowstream".
הקרנה נוספת התרחשה ב-13 באוקטובר 2022 בקולנוע ניו בוורלי, שם הספיישל הוצג בסרט קולנוע בקוטר 35 מ"מ.
על פי הWhip Media של TV Time הספיישל היה סרט הסטרימינג המוביל עבור הצופים בארצות הברית לשבוע שהסתיים ב-9 באוקטובר 2022, הסרט השני הכי בסטרימינג לשבוע שהסתיים ב-16 באוקטובר, השלישי בגודלו לשבוע המסתיים ב-23 באוקטובר.
אתר הביקורות Rotten Tomatoes דיווח על דירוג של 91%, עם ציון ממוצע של 7.6/10, על סמך 97 ביקורות.
Metacritic שמשתמש בממוצע משוקלל, הקצה לספיישל ציון של 69 מתוך 100 על סמך 17 מבקרים, מה שמצביע על "ביקורות חיוביות בדרך כלל".
שנהפרסקטגוריהמועמד(ים)תוצאהמקור2024פרס סאטורןהצגת הטלוויזיה הטובה ביותראיש זאב בלילהכוכב האורח הטוב ביותר בסדרת טלוויזיהגאל גרסיה ברנאל
איש מערות הוא דמות בתרבות הפופולרית שמייצג את בני אדם הפרימיטיביים בתקופה הפלאוליתית.
אנשי מערות תוארו באופן מסורתי כשהם לובשים בגדי דמוי חלוק העשויים מעור של בעלי חיים ומוחזקים על ידי רצועת כתף בצד אחד, ונושאים אלות גדולות בצורת חרוט.
אנשי מערות מוצגים בדרך כלל כלבושים בעורות השיכיים לבעלי חיים, ומסוגלים לצייר כמו בני אדם מודרניים בעידן הקרח.
לעיתים קרובות הם מוצגים כחמושים בסלעים, באלות מעצמות של בקר או במקלות עם אבנים קשורות אליהם, והם מוצגים כלא אינטליגנטים ותוקפניים.
התרבות הפופולרית גם מייצגת לעיתים קרובות את אנשי המערות שחיים עם או לצד דינוזאורים, אף על פי שהדינוזאורים שאינם עופות נכחדו בסוף תקופת הקרטיקון, כ-66 מיליון שנים לפני הופעת המין הומו סאפיינס.
העידן שרוב האנשים חושבים עליו כשהם מדברים על "אנשי מערות" הוא העידן הפלאוליתי, חלק מתקופת האבן.
עידן זה החל לפני יותר משני מיליון שנים עד לפני 40,000 עד 10,000 שנים.
הדימוי של אנשים אלה החיים במערות נובע מהעובדה שבמערות נמצאו עיקר החפצים מתרבויות תקופת האבן האירופית.
עם זאת, סביר להניח שהדבר משקף את מידת השימור שמספקות מערות לאורך אלפי השנים.
"אנשי פרא" מופיעים באיקונוגרפיה האירופית והאפריקנית במשך מאות שנים.
במהלך ימי הביניים, יצורים אלה הוצגו בדרך כלל באמנות ובספרות כמזוקנים ומכוסה שיער, ולעיתים קרובות אוחזים באלות ומתגוררים במערות.
בעוד שאנשים פראיים תמיד הוצגו כחיים מחוץ לציוויליזציה, היה ויכוח מתמשך אם הם אנושיים או לא אנושיים.
בספר "העולם שאבד" של ארתור קונאן דויל, מתוארים אנשים הנראים כקוף במאבק עם בני אדם מודרניים.
"בכוח הזרוע" , הוא סרט אילם שיצא לאקרנים בשנת 1914, המייצג את אחת התיאורים המוקדמים ביותר של אנשי מערות ודינוזאורים יחדיו, עם תיאורו של "צרטוזאורוס".
הסרט חיזק את התפיסה השגויה שדינוזאורים שאינם עופות התקיימו יחד עם בני אדם פרהיסטוריים.
השילוב האנכרוניסטי של אנשי מערות עם דינוזאורים הפך בסופו של דבר לקלישאה, ולעיתים קרובות משומש בכוונה לאפקט קומי.
איש ושמו אוטו הוא סרט דרמה קומי אמריקאי המבוסס על ספר בשם "איש ושמו אובה" שיצא לאור בשנת 2012 בשוודיה.
הספר המקורי גם הוא הפך לסרט שוודי בשם "איש ושמו אובה" שיצא לאקרנים בשנת 2015.
הסרט האמריקני יצא לאקרנים ב-13 בינואר 2023 (בשוודיה) ובוים על מארק פורסטר ומופיעים בו השחקנים טום הנקס (בתפקיד אוטו), מנואל גרסיה-רולפו, מריאנה טרוינו, ופיטר לוסון ג'ונס.
הסרט מתאר את חייו של אלמן מבוגר מריר וזועף בשם אוטו, כחצי שנה לאחר פטירת אשתו סוניה, החי בבדידות ומנהל חיים קבועים ומסודרים מאוד.
בעקבות בדידותו, אוטו מחליט לשם קץ לחייו, אבל הניסיון שלו להתאבד משתבש פעם אחר פעם.
בהדרגה הוא הופך בעל כורחו למעורב בחייהם של שכניו.
בין ניסיון התאבדות אחד לשני אוטו ממשיך לנסות לשמור על כללי ההתנהלות במתחם הבתים שבו הוא חי.
השינוי בחייו של אוטו מגיע עם הגעתם של שכנים חדשים.
משפחה צעירה הכוללת בעל מגושם וחסר אונים בשם טומי (מנואל גרסיה-רולפו), אשתו ההיספנית התוססת וההריונית מריסול (מריאנה טרוינו), ושתי הילדות הקטנות שלהם.
והקשר שנוצר בין אוטו למשפחה, משפיע גם על שאר קשריו עם הסובבים אותו, כדוגמת שכנו רובן שהיה שותפו במשך שנים רבות לניהול מתחם הדיור.
רובן (פיטר לוסון ג'ונס), הסתכסך איתו לפני שנים לאחר "ניסיון מרד" בסמכותו של אוטו.
כעת רובן יושב משותק ודומם בביתו.
אשתו אניטה (חואניטה ג'נינגס) נזקקת לעזרה של שכניה בגלל ניסיונה של חברת נדל"ן בשם "די ומריקה" (נשמע כמו אמריקה הגוססת) להשתלט על המתחם ולסלק אותה ואת בעלה מביתם.
קשר נוסף הנרקם בחייו של אוטו הוא עם מלקום, התלמיד הטרנסג'נדר לשעבר של סוניה שיזדקק לעזרתו בתחומים שונים.
ריטה וילסון, אשתו של הנקס, הייתה אחד ממפיקות הסרט.
בנו של הנקס, טרומן הנקס, משחק את אוטו בצעירותו.
איש ואישה בלילה הוא סרט קולנוע מסוגת דרמה רומנטית משנת 2017 בבימויו של ריטש בטרא, עם רוברט רדפורד וג'יין פונדה בתפקידים ראשיים.
התסריט מבוסס על רב המכר של קנת הארוף שיצא לאור לאחר מותו ב-2014 ונקרא בישראל בשם "איש ואישה בלילה".
זה הסרט החמישי בו מופיעים רדפורד ופונדה ביחד, לאחר: סיפור בדים, רדיפה, יחפים בפארק והפרש החשמלי.
לואיס ווטרס (רוברט רדפורד) הוא גמלאי אלמן בודד שגר בעיירה קטנה בקולורדו.
את הבקרים שלו הוא מבלה עם חברים הגמלאים ב"פרלמנט" בבית הקפה השכונתי ובבית הוא פותר תשבצים ובוהה בטלוויזיה.
יום אחד נוקשת על דלתו אדי מור (ג'יין פונדה) גם היא אלמנה שמכירה את לואיס כשהיה מורה של בנה ג'ין (מתיאס שונארטס).
היא אומרת לו שהיא בודדה ומבקשת ממנו שיגיע בלילות לישון עימה ללא סקס על מנת שהיא תישן טוב יותר.
בפעמים הראשונות הוא נכנס בדלת האחורית אבל השמועה מתפרסמת במהירות בעיירה וכאשר דולן בקר (ברוס דרן) מ"הפרלמנט" מעיר לו בגיחוך, הוא מנתק את הקשר אתם.
כעת הוא נכנס בכניסה הראשית ועובר לגור שם.
הוא מספר לה כי בעבר בגד באשתו דיאן ועבר לגור עם אישה אחרת אבל לאחר זמן הבין שיש לו משפחה עם אישה ובת, הולי (ג'ודי גריר), וחזר למשפחתו.
אדי מספרת לו על בתה שנהרגה בתאונת דרכים ומאז נהרסו חיי המשפחה שלה גם עם בעלה ועם בנה ג'ין.
אשתו של ג'ין עזבה אותו והוא מביא את בנו ג'יימי (איאן ארמיטאג') לגור עם הסבתא.
לואיס וג'יימי מתידדים וכולם יוצאים לפיקניק.
הדבר לא מוצא חן בעיני ג'ין והוא מטיח באמו שהתנכרה לו מאז האסון ולוקח את ג'יימי בחזרה אליו.
אדי ולואיס נוסעים לבלות בדנבר ומממשים שם את אהבתם.
כאשר היא מקבלת טלפון מג'יימי היא ממהרת אליו ומוצאת את הבית הפוך ואת ג'ין במצב שכרות המטיח בה דברים קשים.
אדי מחליטה לעבור לגור אתם כי זאת משפחתה היחידה.
היא נפרדת מלואיס ששולח לג'יימי ממנה של רכבת חשמלית ולאדי טלפון סלולרי והם ממשיכים את הקשר ביניהם בשיחות טלפון.
שם השחקן/יתשם הדמותהערותרוברט רדפורדלואיס ווטרסאלמןג'יין פונדהאדי מוראלמנהאיאן ארמיטאג'ג'יימי מורנכד של אדימתיאס שונארטסג'ין מורבן של אדיג'ודי גרירהולי ווטרסבת של לואיספיליס סומרווילרות ג'ויסידידה של אדיברוס דרןדורלן בקר
אישמאיל קרזל ויינרייט הוא כדורסלן אמריקאי-אוגנדי המשחק בעמדת הסמול פורוורד בהפועל תל אביב מליגת העל בכדורסל והיורוליג.
ויינרייט החל לשחק כדורסל בתיכון רייטאון סאות' שבפרוורי עיר הולדתו קנזס סיטי, מיזורי, ובעונתו השנייה העמיד ממוצעים 13.6 נקודות ו-9.8 ריבאונדים למשחק.
לאחר מכן הוא שיחק בבית הספר מונטרוז כריסטיאן ברוקוויל, מרילנד, ובעונתו האחרונה נבחר לחמישיית העונה באזור MET ב-2013 לאחר שהעמיד ממוצעים של 8.8 נקודות, 9.1 ריבאונדים ו-8.2 אסיסטים למשחק.
הוא דורג במקום ה-60 מבין כל מסיימי התיכונים בארצות הברית על ידי ESPN והתחייב לשחק כדורסל מכללות באוניברסיטת ביילור.
ויינרייט שיחק ארבע עונות במדי הביילור ברס, ובעונתו האחרונה העמיד ממוצעים של 5.5 נקודות, 5.1 ריבאונדים, 3.2 אסיסטים ו-1.7 חטיפות למשחק ונבחר לחמישיית ההגנה של העונה באזור ביג 12. לאחר שסיים לשחק כדורסל הוא שיחק פוטבול במדי קבוצת ה של האוניברסיטה בעמדת הטייט אנד.
לאחר שסיים את הקריירה שלו בביילור הצטרף ויינרייט לבאפלו בילס מה-NFL לאחר שלא נבחר בדראפט, אך לא הגיע לסגל הסופי.
ב-3 בספטמבר 2018 חתם ויינרייט בנירנברג פלקונס מהליגה הגרמנית השנייה בכדורסל, במדיה העמיד ממוצעים של 12.1 נקודות, 7.5 ריבאונדים ו-2.8 אסיסטים למשחק.
ב-2 ביולי 2019 הוא חתם ברסטה פכטה מליגת העל הגרמנית בכדורסל ורשם 10.5 נקודות, 5.8 ריבאונדים, 2.4 אסיסטים ו-1.8 חטיפות בממוצע למשחק.
ב-17 ביוני 2020 חתם ויינרייט בשטרסבורג מליגת העל הצרפתית, ובעונת העמיד ממוצעים של 10.2 נקודות, 4.1 ריבאונדים ו-2.4 אסיסטים למשחק והוביל את קבוצתו לפיינל פור ליגת האלופות בכדורסל.
ב-7 באוגוסט 2021 חתם ויינרייט על חוזה לא-מובטח לשנתיים עם טורונטו ראפטורס, אך נחתך מהסגל ב-17 באוקטובר.
חמישה ימים לאחר מכן הוא חתם על חוזה דו-כיווני עם פיניקס סאנס.
ב-19 בנובמבר ערך את הופעת הבכורה שלו ב-NBA לקראת המשחק מול דאלאס מאבריקס, ויומיים לאחר מכן רשם שורה סטטיסטית ראשונה של 2 נקודות, 2 ריבאונדים ואסיסט בניצחון 126–97 על דנוור נאגטס.
ב-6 באפריל 2022 קלע ויינרייט שיא קריירה של 20 נקודות ו-8 ריבאונדים בהפסד 109–113 ללוס אנג'לס קליפרס.
ב-10 באפריל הומר חוזהו בפיניקס לחוזה סטנדרטי לשארית עונת .
ב-2022 שיחק ויינרייט במדי פיניקס בליגת הקיץ של ה-NBA, וב-4 באוגוסט חתם על חוזה דו-כיווני בקבוצה.
ב-24 בפברואר 2023 הוא חתם על חוזה של 2.5 מיליון דולר לשנתיים בסאנס.
ב-19 באוקטובר 2023 נופה ויינרייט מסגל הסאנס ויומיים לאחר מכן חתם בפורטלנד טרייל בלייזרס.
הוא ערך את הופעת הבכורה בקבוצה ב-14 בנובמבר בהפסד ליוטה ג'אז במסגרת טורניר אמצע העונה של ה-NBA 2023. ב-6 בינואר 2024 הוא שוחרר מהקבוצה לאחר ששיחק במדיה ובמדי קבוצת ליגת הפיתוח שלה, ריפ סיטי רמיקס.
ב-4 במרץ חזר לפיניקס בחוזה דו-כיווני.
ב-10 ביולי 2024 חתם ויינרייט בהפועל תל אביב מליגת העל בכדורסל והיורוקאפ.
ויינרייט משחק בנבחרת אוגנדה בכדורסל, לאחר שעבר התאזרחות במדינה.
בנובמבר 2020 ערך את הופעת הבכורה שלו בנבחרת כשרשם 36 נקודות ו-13 ריבאונדים בניצחון על .
הוא שיחק במדיה באליפות אפריקה בכדורסל 2021 והעמיד ממוצעים של 12.6 נקודות, 9.6 ריבאונדים ו-6.4 אסיסטים למשחק.
סבו של ויינרייט היה מוריס קינג, כדורסלן NBA ששיחק בין היתר בבוסטון סלטיקס ובבולטימור בולטס.
אחיו של איש, אמאד, שיחק גם הוא כדורסל, באוניברסיטת המדינה של קנזס.
איש מזל התאומים הוא סרט מותחן-פעולה-מדע בדיוני אמריקאי משנת 2019 בבימויו של אנג לי.
בסרט מככב ויל סמית' בתפקיד כפול, לצד מרי אליזבת' ווינסטד, קלייב אוון ובנדיקט וונג.
הסרט עוקב אחר צלף לשעבר מסיירת חיל הנחתים אותו מנסה לחסל שיבוט צעיר בהרבה של עצמו.
הסרט, אשר הופק בתקציב של 138 מיליון דולרים, גרף רק 175 מיליון דולרים בקופות.
אף על פי כן הסרט היה מועמד בקטגוריית סרט המדע הבדיוני הטוב ביותר בטקס פרסי סאטורן.
העלילה עוקבת אחר הנרי ברוגן, מתנקש מומחה בן 51 אשר עובד עבור סוכנות הביון DIA אשר מחליט לפרוש מעבודתו בעקבות ייסורי מצפון.
עם זאת, הוא מגלה בהמשך שסוכנות הביון שלחה שיבוט צעיר יותר שלו, המכונה "ג'וניור", בעקבותיו על מנת שיחסל אותו.
ג'וניור, אשר נוצר על ידי הבוס לשעבר של הנרי, קליי וריס, הוא שיבוט מהונדס גנטית אשר אמור להיות המתנקש המושלם.
הסרט, אשר נהגה במקור ב-1997 על ידי התסריטאי דארן למקה, אך הוא היה במשך קרוב ל-20 שנים בגיהנום פיתוחי.
מספר במאים, כולל טוני סקוט, קרטיס הנסון וג'ו קרנהאן, היו אמורים לקחת חלק בפיתוח הסרט בשלבים מסוימים לאורך השנים, וכמו גם שחקנים שונים, כולל הריסון פורד, מל גיבסון ושון קונרי, אף על פי כן הפיתוח של הסרט התעכב לאורך שנים רבות בשל מגבלות טכנולוגיות שהיו קיימות בעבר בתחום האפקטים החזותיים.
בסופו של דבר הוחלט להפיק את הסרט והבמאי אנג לי נבחר לביים את הסרט.
הסרט צולם בקצב פריימים של 120 פריימים לשנייה, ועשה שימוש נרחב בגרפיקה ממוחשבת על מנת ליצור את הגרסה הצעירה של ויל סמית'.
האפקטים הוויזואליים של הסרט, ובמיוחד הצערתו הדיגיטלית של סמית', ייצגו התקדמות טכנולוגית פורצת דרך בתעשיית הסרטים.
וויל סמית' בתפקיד כפול בתור:
הנרי ברוגן (שם הקוד "הנרי") - הגיבור הראשי של הסרט.
הנרי הוא צלף לשעבר בחיל הנחתים אשר עובד בהווה כמתנקש עבור סוכנות הביון DIA.
ג'קסון ברוגן (שם הקוד "ג'וניור") - מתנקש של סוכנות הביון DIA ושיבוט של הנרי, אשר נשלח להתנקש בחייו של הנרי.
לצורך יצירת גרסה צעירה של ויל סמית' נעשה שימוש בטכנולוגיית לכידת תנועה בשילוב עם גרפיקה ממוחשבת.
השחקן ויקטור הוגו שימש ככפיל הגוף של סמית' בסט הצילומים.
מרי אליזבת וינסטד בתפקיד דניאלה "דני" זקרבסקי, חיילת לשעבר בצי האמריקני אשר עבדה בסוכנות הביון DIA עד אשר ג'וניור ניסה להתנקש בחייה, אך כשל בכך משום שהנרי הצליח להציל אותה.
קלייב אוון בתפקיד קלייטון "קליי" וריס, האנטגוניסט, שהוא ראש תוכנית השיבוט של סוכנות הביון DIA אשר יצר ג'וניור.
בנדיקט וונג בתפקיד בארון, חבר הוותיק של הנרי אשר שירת עימו בעבר בחיל הנחתים.
בארון מסייע לאורך הסרט להנרי במאבקו בסוכנות הביון DIA.
איש ללא פנים הוא סרט דרמה משנת 1993 בבימויו ובכיכובו של מל גיבסון.
הסרט מבוסס על הרומן מאת איזבל הולנד ועוסק בסיפורו של ג'סטין מקלאוד (מל גיבסון), מורה מבודד עם צלקות קשות על פניו, שמפתח קשר עם נער בשם צ'אק נורסטדט (ניק סטאל).
צ'אק שואף לעבור בחינת כניסה לאקדמיה צבאית, ומקלאוד הופך למנטור שלו, כשהשניים מתמודדים עם דעות קדומות ושיפוטיות מהסובבים אותם.
הסרט יצא לאקרנים ב־25 בנובמבר 1993 והרוויח בשבוע הראשון 4 מיליון דולר וסה"כ הכניס 37 מיליון דולר.
צ'אק נורסטדט, נער צעיר, מתיידד עם ג'סטין מקלאוד, מורה לשעבר שמתגורר לבד לאחר שנכווה קשות בתאונה.
ג'סטין עוזר לצ'אק להתכונן לבחינות הכניסה לאקדמיה צבאית, אך הקשר ביניהם מעורר חשדות ושמועות בקרב תושבי העיירה.
מל גיבסון - ג'סטין מקלאוד
ניק סטאל - צ'אק נורסטדט
מרגרט וויטון - קתרין נורסטדט
פיי מאסטרסון - גלוריה נורסטדט
גבי הופמן - מייגן נורסטדט
ג'פרי לואיס בתפקיד ווין סטארק
ריצ'רד מסור - פרופסור קארל בטלי
מייקל דה לואי - דאגלס הול החבר של גלוריה
אית'ן פיליפס - טוד לנסינג
ג'ורג' מרטין - סם הספר
זאק גרנייה - הפסיכיאטר ד"ר ליונל טלבוט
ג'יין דה בר - גברת לנסינג
ג'ק דה מייב - מר קופר
ג'סטין קנו - רוב לנסינג
איש ללא פנים זכה לביקורות חיוביות בעיקרן, ששיבחו את הבימוי של גיבסון ואת הופעות השחקנים.
הסרט מתמודד עם נושאים של קבלת האחר, סובלנות ושיפוטיות חברתית.
ב-Rotten Tomatoes, הסרט קיבל ציון של 67%.
ב-Metacritic, הוא קיבל ציון של 62 מתוך 100.
איש זקן במדי צבא הוא ציור שמן מאת הצייר ההולנדי רמברנדט ואן ריין, שנוצר בין השנים 1630–1631. היצירה שייכת לאוסף מרכז גטי בלוס אנג'לס, קליפורניה.
הציור מתאר גבר מבוגר הלובש טוניקה ירוקה־חומה, גלימה אדמדמה כהה, גורגט (שריון צוואר מתכתי מלוטש), וכובע קטיפה שחור עם שרשרת זהב ונוצת יען אדמדמה וגבוהה.
ראש הדמות ממוקם נמוך בשדה הציור ומואר באור קר מן הפינה השמאלית העליונה.
התאורה יוצרת ניגוד דרמטי בין צדו המואר של הפנים לבין הצל העוטף את חלקן האחר.
רמברנדט היטיב לתאר את מאפייני הגיל באמצעות קמטי מצח, שפם וזקן דלילים, והברק הלח בעיניים האפורות.
מבטו הצדי של האיש יוצר תחושת הקשבה שקטה.
הלבוש הצבאי בציור עשוי לשקף עוצמה פטריוטית ולהעלות אסוציאציה למאבקה של הרפובליקה ההולנדית לעצמאות מספרד.
הרקע נייטרלי ומאופק, והקומפוזיציה כולה מתמקדת בראש הדמות ובמבטה.
זהותו של האיש המתואר בציור אינה ידועה, והאוצרים מתייחסים אליו כאל "נושא אנונימי" (unknown subject).
ככל הנראה, מדובר בטיפוס כללי – ולא בדיוקן של אדם מזוהה – בהתאם למסורת הטרוני.
המונח "טרוני" מקורו בהולנדית של המאה ה-17, ומתאר ציור של טיפוס דמות או הבעה אנושית, ללא זיהוי אישי.
משמעותו המקורית הייתה "פנים" או "הבעת פנים", לעיתים במשמעות של פרצוף יוצא דופן או מוקצן.
גם הדמות החבויה מתחת לפני השטח, שהתגלתה באמצעות צילום רנטגן ולאחר מכן בטכנולוגיות מתקדמות, אינה מזוהה.
מדובר בגבר צעיר עטוי גלימה, שצויר ב־180 מעלות מהכיוון של הדמות הגלויה.
קיימת השערה, הנתמכת על ידי חוקרי מוזיאון גטי, שלפיה ייתכן שמדובר בטרוני נוסף, ואולי אף בדיוקן עצמי מוקדם של רמברנדט – אך נדרש מחקר נוסף לאישוש זיהוי זה.
בפרק הפתיחה של העונה השלישית של סדרת הדרמה הכתר, מופיע הציור במספר סצנות מרכזיות, בין היתר מאחורי כתפה של המלכה אליזבת השנייה, בפוסטר של גלריה, וברקע נאום דרמטי בתערוכה.
המצלמה מתמקדת בעיניו של האיש בציור, ומשתמשת בו כאמצעי דרמטי לגילוי סוד.
אף שהציור מופיע בסדרה כאילו היה חלק מהאוסף המלכותי, בפועל בשנת 1964 הוא היה בבעלות סר בריאן מאונטיין, יו"ר חברת הביטוח איגלסטאר.
בשנת 1969 נמכר במכירה פומבית ונרכש על ידי Edward Speelman, Ltd.
במחקר שבוצע לראשונה בשנות ה־60, התגלה כי מתחת לפני השטח של הציור מצוירת דמות נוספת – ראשו וכתפיו של גבר צעיר.
טכנולוגיות מתקדמות, בהן דימות היפרספקטרלי וסריקות MA-XRF, אפשרו לשחזר את הדמות באופן מפורט.
הפנים צוירו בלבן עופרת ווורמיליון, והגלימה בצבע ירוק־נחושת.
רמברנדט ניסה למקם את הדמות במספר שלבים, יישם שכבת חסימה אטומה למחצה, סובב את הפאנל ב־180 מעלות, וצייר את הדמות העליונה.
מבנה חיבור הלוחות עזר בקביעת קומפוזיציה חדשה.
הקשרים ליצירות אחרות של רמברנדט
המחקר במוזיאון גטי מצביע על דמיון צורני וסגנוני בין איש זקן במדי צבא לבין יצירות מוקדמות אחרות של רמברנדט, בהן דיוקן עצמי בגיל 23 (1629), דיוקן עצמי עם גורגט (1629), דיוקן עצמי בלבוש מזרחי (1631), ו-מחקר מול מראה (1627/28).
כולן מאופיינות בשימוש בתאורה חדה מהצד, בקומפוזיציה של חצי גוף, ובקו צל ברור המפריד בין חלקי הפנים – בדומה לציור זה, גם בגלוי וגם בדמות הסמויה.
איש התפוח היא סדרת אנימציה אוסטרלית לילדים ובני נוער, המוגדרת כקומדיית אימה לילדים בגילאי 8 עד 13. הסדרה מבוססת על סדרת ספרים באותו שם מאת פול ג'נינגס ומוריס גלייצמן, והופקה בשנת 2000 על ידי חברות ההפקה האוסטרלית Energee Entertainment, הגרמנית RTV Family Entertainment AG ורשת Australian Broadcasting Corporation.
הסדרה כללה עונה אחת בת 26 פרקים וסרט מסכם באורך 80 דקות.
הסדרה שודרה לראשונה באוסטרליה ב־18 בנובמבר 2000 בערוץ Seven Network.
היא נמכרה למדינות נוספות, בהן בריטניה, צרפת וישראל.
בישראל שודרה הסדרה בשנת 2002 בערוץ הילדים בדיבוב לעברית.
למרות שידורה הקצר בישראל, הסדרה הפכה למיתוס תרבותי בקרב צופי ערוץ הילדים לשעבר, בעקבות ירידתה הפתאומית וחוסר המידע על גרסת הדיבוב.
הסדרה עוקבת אחר שני אחים חורגים - רורי (Rory) ודון (Dawn) - המתגוררים בעיירה האוסטרלית הקטנה טרנגאבי (Terngabby).
חייהם משתנים כאשר הם נתקלים ב"איש התפוח" (The Appleman) - מדען מרושע בעל ראש תפוח חצי אכול, שנדבק בווירוס קטלני שמזין רגשות שליליים, ומתכנן להפיץ אותו בעזרת מוטנטים מעוותים כדי להדביק את כל העיירה.
בהמשך מתגלה כי הוא אביו הביולוגי של רורי.
הסדרה מבוססת על סדרת הספרים Wicked!
מחבריה, פול ג'נינגס ומוריס גלייצמן, נחשבים לשניים מסופרי הילדים והפנטזיה הבולטים במדינה.
את בימוי הסדרה הוביל טוני אילי (Tony Ealey), במאי אוסטרלי שעמד מאחורי הפקת האנימציה בשיתוף עם צוות האולפן Energee Entertainment.
האנימציה אופיינה בצבעוניות חזקה, עיצוב דמויות מוקצן ושילוב בין אלמנטים של אימה, מתח והומור שחור.
החברה האוסטרלית Energee Entertainment נסגרה בשנת 2002 בעקבות הפסדים כספיים, בין היתר מהפקת הסרט "פלא פודינג" (The Magic Pudding).
בישראל שודרה הסדרה בערוץ הילדים בשנת 2002. זמן קצר לאחר סיום הסדרה, הופסק שידורה ללא הסבר רשמי לצופים.
היעלמותה יצרה סביבתה תרבות רשת שכללה זיכרונות ילדות, תאוריות קונספירציה והשערות שונות בנוגע לסיבת ירידתה.
למרות שתיעוד ב־IMDb מציין את צוות המדבבים באנגלית, לא קיים מידע פומבי או תיעוד רשמי על צוות המדבבים של הגרסה העברית אך מה שכן מצוין כי שמה של הסדרה בישראל היה Ish Hatapuach (איש התפוח).
בקרב צופי ערוץ הילדים לשעבר נפוצה הטענה כי גרסת הדיבוב לעברית הועלמה במכוון, ואף נטען כי הערוץ ביקש למחוק כל זכר לשידורה.
עם זאת, טענה זו אינה מגובה במקורות רשמיים.
במהלך השנים הופצו שמועות שונות על הסדרה, בהן:
שהיא "מבוססת על סיפור אמיתי" פועל בצי ספינות מסע שנפל למכלית תפוחים רדיואקטיביים וכתוצאה מכך הפך למוטציה.
שכל עותקי הדיבוב העברי נמחקו בכוונה.
שהיא גרמה לבעיות פסיכולוגיות או סיוטים לילדים.
בשנת 2018 פרסם אתר TVBee של מאקו סדרת תחקירים בשם "מה קרה ל'איש התפוח'?", מאת איתי גל וקרן מינביץ'.
התחקיר, שכלל ריאיון עם דגנית אטיאס, מנהלת התוכניות בערוץ הילדים באותה תקופה, הפריך את המיתוסים וקבע שהפסקת השידור נבעה מהחלטת הערוץ בלבד, שהסדרה הייתה מפחידה מדי עבור קהל היעד שלה ואינה ראויה לשידור בערוץ של ילדים.
המשותף לכל בעלי התפקיד היא מניעה של אשפוזים חוזרים בבתי החולים על ידי תמיכה בבית, בעבודה, במוסדות חינוך ובקהילה.
הם יכולים להשתיך אל בהמגזר הפרטי אן ארגונים ללא מטרות רווח.
כולם מקבלים הסכמה ואידור מטעם המדינה לעסוק במקצועות אלו.
המוסדות בהם פועלים אנשים מתחום בריאות נפש
על פי חוק ביטוח בריאות ממלכתי וכן הרפורמה בבריאות הנפש בישראל, כל תושב ישראל זכאי לשירותי בריאות, כולל טיפול נפשי, חינם דרך הקופה.
כיום הקופות מספקות תחנות (מרפאת) בריאות נפש בקהילה האמונות לתת מענה נפשי סוציאלי, פסיכולוגי, פסיכאטרי וכיוצ"ב.
לצד התחנות בקהילה, עומדים בתי החולים לבריאות נפש, בתים מאזנים, מרכזי חוסן או חלופות לאשפוז פסיכיאטרי לתת מענה במקרים קיצונים.
בשלל מוסדות אלו פועלים ועובדים מרבית אנשי המקצוע בתחום בריאות אף על פי שלחלקם, בייחוד בגיל הצעיר, יש נשיקה אל מוסדות חינוכים כמו בתי ספר ומרפאות להתפתחות הילד.
המחסור במענה מקצועי בתחום בריאות נפש בישראל
בישראל קיים מחסור בצענה מקצועי בתחום בריאות הנפש בישראל.
לאור המלחמות בישראל יש עליה ניכרת באחוז הפונים אל תחנות בריאות נפש בקהילה ובתי החולים לקבלת סיוע ומענה נפשי ראוי.
קופות החולים אינם מצליחות בשלב זה לתת מענה ראוי בקהילה.
בנוסף קיימת פרישה מהירה של הכוח הוותיק בתחום בריאות נפש ביחס לכח של מתמחים חדשים בתחום.
טראומזציה משנית בקרב אנשים מתחום בריאות נפש
אנשי מקצוע מתחום בריאות נפש מתמודדים לפחות עם טראומניזתיה משנית לאור שחיפתם אל תכנים מורכבים ולעיתים קשים להכלה.
במקרה הרע, הם בעצמם נחשפים לטראומה נפשית מאחר שנחשפים בעצמם לאלימות על ידי המטופלים או המלווים שלהם בשל השלכה ותסכולים מהמערכת.
איש זקן עם שרשרת זהב הוא ציור שמן מאת הצייר ההולנדי רמברנדט ואן ריין, המתוארך לשנת 1631. הציור מציג גבר מזדקן, לבוש בכובע עם נוצה, סורג צוואר ממתכת ושרשרת זהב.
הדמות אינה מזוהה, אך נהוג לזהותה כחלק מטרוני – מחקר ציורי של טיפוסים ולא פורטרטים של אישים מוכרים.
בעבר הועלתה השערה כי מדובר בדיוקן של אביו של האמן, אך כיום הדעה הרווחת היא שהדמות שימשה כמודל מועדף שהופיע ביצירות נוספות מראשית הקריירה של רמברנדט בהן איש זקן במדי צבא.
הציור ממוקד בפלג הגוף העליון של הדמות, אשר בולטת מתוך רקע נייטרלי וכהה.
קומפוזיציית הדמות – לבושה בגדים כהים ובעלת פנים מוארים חלקית – מבטאת שימוש בטכניקת אור־צל המאפיינת את תקופת הבארוק.
הדמות נראית שקועה בהרהור, מבטה מופנה הצידה, וההבעה משדרת שילוב של שקט, כבוד וגאווה.
הפנים חרושי קמטים, והשרשרת מוזהבת בולטת על רקע הבד השחור של הבגד.
לבוש הדמות כולל מגן צוואר מתכתי , שהיה נהוג בקרב אנשי צבא ובעלי מעמד בולט, וכובע עגול עם נוצה גדולה, המאזכר סגנונות לבוש מהמאה ה-16. שרשרת הזהב, שמופיעה גם בשם היצירה, היא הפריט היחיד הבולט בצבעוניותו ומושך מיד את עין הצופה, אך בהדרגה מתגלים עומק המבע וטקסטורת הפנים.
השוואה ליצירה איש זקן במדי צבא
השוואה רלוונטית מתקיימת בין זקן עם שרשרת זהב לבין היצירה איש זקן במדי צבא, שנוצרה אף היא על ידי רמברנדט סביב השנים 1630–1631. שתי היצירות מציגות דמות גברית מזדקנת בתנוחת חזה, לבושה בפריטי לבוש המעידים על מעמד - בהם סורג צוואר ממתכת וכובע נוצות.
בשתיהן בולטת קומפוזיציה אפלה, עם מיקוד דרמטי באור הפנים ובבגדים כהים.
על פי מחקר מדעי שפורסם ב־2019, ציור "איש זקן במדי צבא" נוצר על גבי ציור קודם - ראש של גבר צעיר - שנחשף באמצעים טכנולוגיים (MA-XRF, hyperspectral imaging).
הציור נוצר מחדש לאחר סיבוב הפאנל ב־180 מעלות, תוך שימוש בשכבת הסתרה ייחודית.
אף כי אין עדות לכך שתהליך דומה התרחש ב־זקן עם שרשרת זהב, הדמיון במאפיינים החזותיים, האווירה והבחירה בדמויות אנונימיות מעיד על עניין משותף של רמברנדט בתקופה זו בייצוגים דרמטיים של גבריות, זקנה וסטטוס.
איש קש או דחליל (בלשון הפועל: קישוש או דִחלול) היא שיטה רטורית הנוגעת להגחכה של טענה מסוימת, על ידי הצגתה באופן לא מדויק עד כדי שתיראה עבור אחרים כלא אמינה בעליל.
מתוקף כך, טיעון איש קש מוצלח מציג את עמדת היריב כחלשה או מגוחכת ואף בכוחו להסיט דיון למחוזות לא רלוונטיים.
במערכות לוגיות מסוימות, ובפרט בלוגיקה פורמלית, שיטה זו אף משקפת כשל לוגי, שכן היא פוגעת ברצף הלוגי כביכול של דיון מסוים.
המונח נגזר מ"איש קש", בובה בדמות אדם, לרוב ממולאת בקש, המשמשת בדרך-כלל להפחדת ציפורים, כמטרה במטווח, מטרת הסחה, וכדומה.
באופן דומה, "איש קש" הוא גם כינוי בתחומי המשפט והכלכלה למי שמשמש דמות שבחזית, בהסוואה לאדם החשוב יותר הנותר ברקע, למשל ברכישה של חברה.
טיעונים העושים שימוש באיש קש נפוצים מאוד, משום שהם מאפשרים לטוען להתגבר בקלות יחסית על קושי מהותי בטיעונו.
ישנן מספר טכניקות נפוצות של הצבת אנשי קש:
הצגת רק חלק מטיעון היריב (לרוב החלק החלש בו), הפרכתו והעמדת פנים שהטיעון כולו הופרך.
לאה: ישנן עדויות רבות לכך שהארץ היא כדור, בכלל זה תמונות שצולמו מהחלל החיצון; והיוונים הקדמונים אף הצליחו, על ידי מדידת זווית השמש בקווי רוחב שונים, לחשב את קוטרו.
גד: היוונים הקדמונים טעו לא מעט פעמים.
הצגת טיעון היריב בצורה מוחלשת, הפרכתו והצגת הטיעון ככזה שהופרך.
לאה: יש עיקרון פיזיקלי הקובע שמידת אי-הסדר במערכת סגורה לחלוטין אינה יכולה לקטון.
גד: נו, אז זה עיקרון שגוי.
רק היום סידרתי את החדר.
הצגת טיעון היריב באופן מעוות, הפרכת הגרסה המעוותת, והעמדת פנים שטיעונו של היריב אכן הופרך.
לאה: הביצה קדמה לתרנגולת משום שדינוזאורים הטילו ביצים עוד הרבה לפני שהיו תרנגולות בעולם.
גד: מה, דינוזאורים הטילו ביצי תרנגולת?
שימוש במילת "עוגן" מסוימת בטקסט של הטוען שכנגד, כדי להתמודד עם טיעון אחר, חלש יותר.
גד: בבקשה תורידי את הזבל.
אני אוריד את הזבל כמו תמיד כשאסיים לקרוא את העיתון, ואתה יודע את זה.
גד: אז את טוענת שאני יודע וסתם מבקש?
אני מתרוצץ כל היום עם הילדים, ואת חוזרת מהעבודה, מתיישבת כמו מלכה, ורומזת שאני צבוע?
מציאת או המצאת אדם המגן על העמדה בצורה חלשה, הצגתו כמגן העיקרי של העמדה, הפרכת טיעוניו, והעמדת פנים שכל טיעון בעד עמדה זו הופרך.
לאה: ישנן ראיות רבות לכך שהארץ סובבת סביב השמש.
גד: כן, שמעתי את שמעון מסביר שהגימטריה של "שמש" שווה לפעמיים "ארץ" ולכן היא במרכז.
אבל הוא טעה בחשבון, אז התאוריה שלך נפלה.
הגזמה שמגחיכה את טענות היריב.
לאה: נותנים לילדים יותר מדי שיעורי בית.
גד: אז את רוצה שלא יתנו להם שיעורי בית בכלל?
המצאת אישיות בדיונית עם פעולות או אמונות הזוכות לביקורת, והעמדת פנים שהיא מייצגת את הקבוצה שעמה נמנה היריב.
גד: שמעתי על הכת הטוענת שכל הדברים סובבים סביב אל השמש הנצחי, אבל לא ידעתי שגם את נמנית עם אנשיה.
מציאת (או המצאת) אישיות שנחשבת (לפחות בעיני הטוען) כמייצגת את הטענה וחזרה בה (לפחות לפי הטוען).
גד: איך את אומרת דבר כזה, כשאפילו צ'ארלס דרווין בעצמו חזר בסוף ימיו מטענה זו?
במשפט ובעסקים, איש קש הוא אדם המשמש כצד בעִסקה, אף שאין לו עניין אישי בה, והוא עושה זאת למען צד שלישי.
ניתן להבדיל בין מצב בו עסקה עם איש קש נעשית בידיעת שני הצדדים ובין מצב שבו רק הצד המפעיל את איש הקש מודע לכך.
במקרים רבים השימוש באיש קש הוא כדי להסתיר את מעורבותו של הצד השלישי באותה עסקה או פעילות.
סיבת ההסתרה עשויה להיות איסור חוקי על הרוכש האמיתי לרכוש את הנכס שבעסקה (למשל עקב עבר פלילי), או כדי למנוע מהמוכר להעלות את מחיר הנכס, כפי שהיה עושה אילו ידע את זהות הרוכש.
איש קש עשוי להיות גם אדם שנכנס להתחייבויות בשם צד שלישי, כאשר אין לו די אמצעים לפורען, למרות שהוא עלול להיות הצד הנתבע.
הסיבה לשימוש כזה באיש קש יכולה להיות רצונם של מפעיליו למנוע מעצמם חשיפה לתביעות.
איש קש כזה עשוי, למשל, להקים חברה ולהתחייב בשמה, או לקבל הלוואת משכנתא על נכס שאינו בבעלותו.
לשימוש באיש קש עלולות להיות במקרים מסוימים השלכות משפטיות על עצם העִסקה או על המעורבים בה, עד כדי הרשעתם בפלילים, למרות שהשימוש באיש קש כשלעצמו אינו בהכרח בלתי חוקי.
לעיתים השימוש באיש קש נועד כדי לעמוד בדרישה של החוק המשמשת, למעשה, כאות מתה.
כך, למשל, דורש המשפט המקובל כי בעלות משותפת במקרקעין תהיה רק למי שרכשו את הזכות במקרקעין באותו הזמן.
כאשר זוג נישא, והבעל רוצה להפוך את אשתו לשותפה ברכושו, אינו יכול לעשות זאת, כי אם יעניק לה חצי מהרכוש, לא תתחיל בעלותם באותו הזמן.
פתרון מקובל הוא להעביר את הרכוש כולו לצד שלישי (לרוב עורך הדין המטפל בעסקה), שהוא איש קש, על מנת שזה יעביר את הרכוש בחזרה לידי בני הזוג, וכך תתחיל בעלותם המשותפת במקרקעין באותו הזמן.
מקורו של המונח בכך שבעבר השתמשו בבובת קש כדי לדמות אויב בקרב חרבות, או בניסויים של יצרני חרבות.
בהקשר של החוקים הפדרליים לנשק בארצות הברית, רכישת קש מוגדרת ככל רכישה מסוחר שבידו רישיון פדרלי למכירת לכלי נשק, כשהקונה שמבצע את העסקה משמש כשליח עבור אדם אחר.
החוק אינו מבחין בין מי שרוכש נשק עבור אדם שנאסר עליו מבחינה משפטית לרכוש או להחזיק נשק, ובין מי שלא נאסר עליו.
ככל הנראה, החל משנת 1975 החליטו אנשי הרשות לאכיפת נושאי האלכוהול, הטבק, הנשק, וחומרי הנפץ שסוחר נשק שמוכר לקונה לגיטימי עשוי בכל זאת להיות כפוף לתביעה או ביטול רישיון אם הוא יודע שאדם זה מתכוון להעביר את הנשק לתושב חוץ או לאנשים אחרים שנאסר עליהם לרכוש נשק.
עמדה זו, שאף פעם לא פורסמה ברישום הפדרלי, מנוגדת לרמזים שפקידי הרשות נתנו לקונגרס שמכירות אלו לא היו בניגוד לחוק הקיים.
לא רק שסוכני ה-ATF לא יידעו את הסוחרים על עמדה זו, הם גם יצאו לבצע מעצרים המוניים על רכישות קש, ושלחו סוכנים סמויים כדי להדיח את הסוחרים לעבור על החוק.